|  |  |  |  |  |
| --- | --- | --- | --- | --- |
| ISHOD  | DOVOLJAN (2) | DOBAR (3) | VRLO DOBAR (4) | ODLIČAN (5) |
| Učenik poznaje i navodi najvažnije događaje, osobe i pojmove vezane za neko povijesno razdoblje. Uočava i navodi sličnosti i razlike pojedinih povijesnih razdoblja ili pojava. Učenik samostalno objašnjava najvažnije uzroke i posljedice pojedinih povijesnih procesa i događaja. Na temelju dostupnih informacija samostalno donosi sud o tome koliko je neki događaj, proces ili ličnost pozitivno ili negativno utjecao na razvoj društva. | -učenik se uz pomoć nastavnika prisjeća najvažnijih pojmova, događaja i ličnosti iz nekog povijesnog razdoblja.- učenik ne može samostalno objasniti uzročno-posljedičnu vezu između dva povijesna događaja ili procesa. Potrebna je asistencija nastavnika u vidu podpitanja i navođenja ključnih riječi ili pojmova.-učenik ne uočava sličnosti i razlike između pojedinih povijesnih pojava, razdoblja ili ličnosti, potrebna je asistencija nastavnika kroz prisjećanje najvažnijih pojmova ili događaja-učenik ne izriče svoj samostalan sud o nekoj ličnosti, događaju ili epohi, koji je utemeljen na dostupnim informacijama i iz njih izvedenim zaključcima | -učenik djelomično poznaje i navodi najvažnije povijesne događaje, ličnosti i procese. Poznaje značenje najvažnijih povijesnih pojmova.-Učeniku je jasan koncept uzročno-posljedične veze, ali na konkretnom primjeru iz gradiva potrebna mu je pomoć nastavnika kroz podpitanja i navođenja ključnih riječi ili pojmova.- uočava sličnosti i razlike između pojedinih povijesnih razdoblja, pojava i ličnosti, ali nije samostalan u objašnjavanju i argumentiranju na konkretnim primjerima iz gradiva.-pri iznošenju svog suda o događajima i povijesnim ličnostima učenik se oslanja više na svoja uvjerenja i emocije, nego na argumente i zaključke izvedene iz dostupnih informacija. Nije samostalan u elaboriranju i prezentaciji svog mišljenja. | -učenik poznaje, navodi i objašnjava značenje najvažnijih povijesnih pojmova (kmet, feudalizam, ideologija), navodi događaje i najvažnije ličnosti.-Učenik poznaje i razumije koncept uzroka i posljedice, kao i višestrukih uzroka neke pojave ili događaja. Uglavnom samostalno navodi najvažnije uzroke i obrazlaže svoje argumente uz manju pomoć nastavnika u vidu podpitanja i prisjećanja.-učenik uočava sličnosti i razlike između pojedinih povijesnih razdoblja i ličnosti, i uglavnom je samostalan u njihovom navođenju i objašnjavanju.-pri iznošenju svog suda o događajima i povijesnim ličnostima učenik se oslanja na utvrđene povijesne činjenice i svoje zaključke temelji na njima. U argumentaciji svog mišljenja uglavnom je precizan i samostalan. | -učenik poznaje, navodi i objašnjava značenje najvažnijih povijesnih pojmova, samostalno navodi najvažnije događaje i ličnosti vezane uz neko povijesno razdoblje.-učenik poznaje, rtazumije i objašnjava uzročno-posljedičnu vezu na konkretnom primjeru iz povijesti. Poznaje i objašnjava koncept višestrukih uzroka, te rangiranje uzroka prema važnosti. Poznaje razliku između povoda i uzroka i samostalno objašnjava na konkretnom primjeru. -učenik samostalno uočava sličnosti i razlike između pojedinih povijesnih ličnosti, razdoblja ili društvenih procesa. U navođenju i objašnjavanju je potpuno samostalan.-učenik na jasan način iznosi svoj stav i mišljenje o nekoj povijesnoj ličnosti, događaju i procesu.U iznošenju suda je logičan, precizan i samostalan. Svoj sud temelji na poznavanju i razumijevanju najvažnijih povijesnih činjenica. U argumentaciji svog mišljenja je potpuno samostalan. |